**รายงานการประชุมสภาองค์การบริหารส่วนตำบลนาสิงห์**

**สมัยประชุมสามัญ สมัยที่ 3 ครั้งที่ 2**

**ประจำปี 2563**

**วันที่ 28 เดือน กันยายน พ.ศ.2563**

**ณ ห้องประชุมองค์การบริหารส่วนตำบลนาสิงห์**

**---------------------------**

**ผู้มาประชุม**

|  |  |  |  |
| --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** |
| 1 | นายบุญฤทธิ์ สายสอน | ประธานสภาฯ | บุญฤทธิ์ สายสอน |
| 2 | นายสมศักดิ์ ทองอุ่น | รองประธานสภาฯ | สมศักดิ์ ทองอุ่น |
| 3 | นายสุรพล นันทา | เลขานุการสภาฯ | สุรพล นันทา |
| 4 | นางหนูการ จะหลาบหลอง | สมาชิกสภา อบต. หมู่ที่ 1 | หนูการ จะหลาบหลอง |
| 5 | นายคำมี ก้อนบุญใส | สมาชิกสภา อบต. หมู่ที่ 2 | คำมี ก้อนบุญใส |
| 6 | นายประสาตร์ ยิ่งยืน | สมาชิกสภา อบต. หมู่ที่ 3 | ประสาตร์ ยิ่งยืน |
| 7 | นายวิชัย ฝ่ายทอง | สมาชิกสภา อบต. หมู่ที่ 5 | วิชัย ฝ่ายทอง |
| 8 | นายมีชัย นาเวียง | สมาชิกสภา อบต. หมู่ที่ 5 | มีชัย นาเวียง |
| 9 | นายเวียงชัย ยิ่งยืน  | สมาชิกสภา อบต. หมู่ที่ 7 | เวียงชัย ยิ่งยืน |
| 10 | นายทองปัก มีศรี | สมาชิกสภา อบต. หมู่ที่ 8 | ทองปัก มีศรี |
| 11 | นายทัก คำภิดี | สมาชิกสภา อบต. หมู่ที่ 8 | ทัก คำภิดี |

**ผู้เข้าร่วมประชุม**

|  |  |  |  |
| --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** |
| 1 | นางสาววันเพ็ญ ฉั่นพัฒนาพงศ์ | ปลัด อบต.ปฏิบัติหน้าที่นายก อบต. | วันเพ็ญ ฉั่นพัฒนาพงศ์ |
| 2 | นายศุภชัย นาอุดม | ผอ.กองช่าง | ศุภชัย นาอุดม |
| 3 | นางสราวลี เพ็งมีพรหมจักร | ผอ. กองคลัง | สราวลี เพ็งมีพรหมจักร |
| 4 | นางมลิวรรณ ประชาชัย | ผอ.กองการศึกษาฯ | มลิวรรณ ประชาชัย |
| 5 | นายสุวนัย สาวะริพล | ผอ. กองสาธารณสุข | สุวนัย สาวะริพล |
| 6 | นายเพชร ลามคำ | นักวิเคราะห์ฯ รักษาราชการแทน หัวหน้าสำนักปลัด | เพชร ลามคำ |

-2-

**เริ่มประชุมเวลา 09.00 น.**

 เมื่อถึงเวลาประชุมเลขานุการสภาองค์การบริหารส่วนตำบล ได้ตรวจรายชื่อผู้ที่ได้ลงชื่อไว้ปรากฏว่ามีสมาชิกมาประชุม จำนวน 11 คน ผู้เข้าร่วมประชุม จำนวน 6 คน เป็นอันว่าครบองค์ประชุมแล้วให้สัญญาณเรียกสมาชิกเข้าห้องประชุม โดย นายบุญฤทธิ์ สายสอน ตำแหน่งประธานสภาองค์การบริหารส่วนตำบล ทำหน้าที่เป็นประธานในที่ประชุม

ประธานได้ตรวจนับองค์ประชุมอีกครั้งหนึ่ง และเมื่อครบองค์ประชุมจึงได้กล่าวเปิดประชุม และดำเนินการตามระเบียบวาระการประชุมที่กำหนดไว้ดังต่อไปนี้

**ระเบียบวาระที่ 1** -**เรื่องที่ประธานแจ้งต่อที่ประชุม**

ประธาน 1.1 การนัดประชุมสภาองค์การบริหารส่วนตำบล สมัยประชุมสามัญ สมัยที่ 3 ครั้งที่ 2 ประจำปี 2563 ในวันที่ 28 กันยายน 2563

 ตามหนังสือที่ บก 77301/ว018 ลงวันที่ 25 กันยายน 2563 ได้แจ้งนัดประชุมสภาองค์การบริหารส่วนตำบล สมัยประชุมสามัญ สมัยที่ 3 ครั้งที่ 2 ประจำปี 2563 ในวันที่ 28 กันยายน 2563 เวลา 09.00 น. เป็นต้นไป

 ณ ห้องประชุมองค์การบริหารส่วนตำบลนาสิงห์ รายละเอียดปรากฏตามระเบียบวาระการประชุมที่จัดส่งไปพร้อมกับหนังสือฉบับนี้ให้สมาชิกทุกท่านไปแล้ว จึงแจ้งให้สมาชิกทราบโดยทั่วกัน

 1.2 การกำหนดวันหยุดราชการเป็นกรณีพิเศษ

 คณะรัฐมนตรีลงมติเห็นชอบการกำหนดวันหยุดราชการเป็นกรณีพิเศษและการเลื่อนวันหยุดชดเชยในช่วงเดือนพฤศจิกายนและธันวาคม 2563 ดังนี้

1. กำหนดให้วันพฤหัสบดีที่ 19 และวันศุกร์ที่ 20 พฤศจิกายน 2563 เป็นวันหยุดราชการเพิ่มเติมเป็นกรณีพิเศษ ทั้งนี้ ให้กระทรวงคมนาคมรับไปพิจารณาด้วยว่า การกำหนดวันหยุดราชการเพิ่มเติมเป็นกรณีพิเศษดังกล่าวไม่ใช่วันหยุดราชการปกติประจำปี จึงอาจไม่จำเป็นต้องถือเป็นวันหยุดตามเงื่อนไขสัญญาสัมปทานฯ ของการทางพิเศษแห่งประเทศไทย บริษัท ทางด่วนและรถไฟฟ้ากรุงเทพฯ จำกัด (มหาชน) และบริษัท ทางด่วนกรุงเทพเหนือ จำกัด ในการยกเว้นค่าผ่านทางพิเศษในวันหยุดราชการประจำปีและวันหยุดนักขัตฤกษ์
2. ให้เลื่อนวันหยุดชดเชยวันคล้ายวันพระบรมราชสมภพของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ จากวันจันทร์ที่ 7 ธันวาคม 2563 เป็นวันศุกร์ที่ 11 ธันวาคม 2563

ที่ประชุม รับทราบ

**ระเบียบวาระที่ 2 เรื่องรับรองรายงานการประชุมสภาองค์การบริหารส่วนตำบล สมัยประชุมสามัญ สมัยที่ 3 ครั้งที่ 1 ประจำปี 2563 เมื่อวันที่ 25 กันยายน 2563**

ประธาน ตามสำเนารายงานการประชุมครั้งดังกล่าวที่ผ่านมา ซึ่งคณะกรรมการตรวจรายงานการประชุมฯได้ตรวจสอบไปแล้ว และได้จัดทำสำเนาปิดไว้ที่บอร์ดประชาสัมพันธ์หน้าห้องประชุมองค์การบริหารส่วนตำบล และห้องกิจการสภาองค์การบริหารส่วน

-3-

ตำบล เพื่อให้สมาชิกได้ตรวจดูนั้น ไม่ทราบว่ามีสมาชิกท่านใดจะขอแก้ไขเปลี่ยนแปลงหรือเพิ่มเติมหรือไม่อย่างไร

ที่ประชุม รับรองรายงานการประชุมสภาองค์การบริหารส่วนตำบล สมัยสามัญ สมัยที่ 3 ครั้งที่ 1 ประจำปี 2563 เมื่อวันที่ 25 กันยายน 2563 โดยไม่มีสมาชิกท่านใดขอแก้ไขเปลี่ยนแปลงหรือเพิ่มเติม

**ระเบียบวาระที่ 3 เรื่องเสนอเพื่อพิจารณา**

 **3.1 เรื่องการขออนุมัติกันเงินงบประมาณรายจ่าย ประจำปีงบประมาณ พ.ศ.2563 หมวดค่าครุภัณฑ์ที่ดินและสิ่งก่อสร้าง ที่ยังมิได้ก่อหนี้ผูกพัน**

ประธาน - ขอเชิญปลัด อบต. ปฏิบัติหน้าที่นายก อบต. ชี้แจงเรื่องการขออนุมัติกันเงินงบประมาณรายจ่ายประจำปีงบประมาณ พ.ศ. 2563 หมวดค่าครุภัณฑ์ที่ดินและสิ่งก่อสร้าง

ปลัด อบต. ปฏิบัติหน้าที่ - ตามระเบียบกระทรวงมหาดไทย ว่าด้วยการรับเงิน การเบิกจ่ายเงิน การฝากเงิน

นายก อบต. การเก็บรักษาเงิน และการตรวจเงินขององค์กรปกครองส่วนท้องถิ่น (ฉบับที่ 4) พ.ศ. 2561

 **ข้อ 59** ในกรณีที่มีรายจ่ายหมวดค่าครุภัณฑ์ที่ดินและสิ่งก่อสร้าง ยังมิได้ก่อหนี้ผูกพัน แต่มีความจำเป็นต้องใช้จ่ายเงินนั้นต่อไปอีก ให้องค์กรปกครองส่วนท้องถิ่นรายงานขออนุมัติกันเงินต่อสภาท้องถิ่นได้อีกไม่เกินระยะเวลาหนึ่งปี

กรณีเมื่อสิ้นสุดระยะเวลาการกันเงินตามวรรคหนึ่งแล้ว หากองค์กรปกครองส่วนท้องถิ่นยังมิได้ดำเนินการก่อหนี้ผูกพัน ให้ขออนุมัติขยายเวลาเบิกจ่ายเงินได้ไม่เกินอีกหนึ่งปีต่อสภาท้องถิ่น หรือกรณีมีความจำเป็นต้องแก้ไขเปลี่ยนแปลงรายการดังกล่าวที่ทำให้ ลักษณะ ปริมาณ คุณภาพเปลี่ยนหรือเปลี่ยนแปลงสถานที่ก่อสร้าง ให้ขออนุมัติเปลี่ยนแปลงและหรือขยายเวลาเบิกจ่ายได้ไม่เกินอีกหนึ่งปีต่อสภาท้องถิ่นแล้วแต่กรณี และโครงการดังกล่าวต้องมีวัตถุประสงค์เดิมตามที่ได้รับอนุมัติให้กันเงินไว้

 กรณีที่องค์กรปกครองส่วนท้องถิ่นได้ก่อหนี้ผูกพันแล้วให้เบิกจ่ายได้ตามข้อผูกพัน เมื่อสิ้นสุดระยะเวลาการกันเงินตามวรรคหนึ่งหรือขยายเวลาเบิกจ่ายเงินตามวรรคสองแล้ว หากยังไม่ได้ดำเนินการก่อหนี้ผูกพันหรือมีเงินเหลือจ่ายจากเงินดังกล่าว ให้เงินจำนวนนั้นตกเป็นเงินสะสม

กองช่างมีความประสงค์จะดำเนินการกันเงินโครงการ จำนวน 4 โครงการ เนื่องจากไม่สามารถดำเนินโครงการให้แล้วเสร็จทันตามปีงบประมาณได้ โดยมีรายการดังนี้

1. โครงการซ่อมแซมหอประชุมเทพสิงห์ขร งบประมาณ จำนวน 50,000 บาท เพื่อจ่ายเป็นค่าซ่อมแซมหอประชุมเทพสิงห์ขร รายละเอียดตามแบบแปลนที่ อบต.นาสิงห์ กำหนด

- เป็นไปตามพระราชบัญญัติสภาตำบลและองค์การบริหารส่วนตำบล พ.ศ.2537 และแก้ไขเพิ่มเติมถึงฉบับที่ 6 พ.ศ.2552

- เป็นไปตามแผนพัฒนาท้องถิ่น (พ.ศ.2561-2565)

หน้า 93 ลำดับที่ 73

-4-

2. โครงการก่อสร้างโรงจอดรถสำนักงาน อบต.นาสิงห์ งบประมาณ จำนวน 250,000 บาท เพื่อจ่ายเป็นค่าก่อสร้างโรงจอดรถขนาดกว้าง 6 เมตร ยาว 35 เมตร สูง 3 เมตร รายละเอียดตามแบบแปลนที่ อบต.นาสิงห์ กำหนด พร้อมป้ายโครงการ จำนวน 1 ป้าย

- เป็นไปตามพระราชบัญญัติสภาตำบลและองค์การบริหารส่วนตำบล พ.ศ.2537 และแก้ไขเพิ่มเติมถึงฉบับที่ 6 พ.ศ.2552

- เป็นไปตามแผนพัฒนาท้องถิ่น (พ.ศ.2561-2565)

หน้า 96 ลำดับที่ 83

3. โครงการปรับปรุงซ่อมแซมถนน คสล.เสริมผิวจราจรแอลฟัลท์ติกพารา หมู่ที่ 2 เชื่อมหมู่ที่ 6 งบประมาณ จำนวน 500,000 บาท เพื่อจ่ายเป็นค่าปรับปรุงซ่อมแซมถนน คสล.เสริมผิวจราจรแอลฟัลท์ติกพารา หมู่ที่ 2 เชื่อมหมู่ที่ 6 ขนาดกว้าง 4 เมตร ยาว 398 เมตร หนา 0.05 เมตร รายละเอียดตามแบบแปลนที่ อบต.นาสิงห์ กำหนด

- เป็นไปตามพระราชบัญญัติสภาตำบลและองค์การบริหารส่วนตำบล พ.ศ.2537 และแก้ไขเพิ่มเติมถึงฉบับที่ 6 พ.ศ.2552

- เป็นไปตามแผนพัฒนาท้องถิ่น (พ.ศ.2561-2565)

หน้า 122 ลำดับที่ 18

4. โครงการปรับปรุงซ่อมแซมผิวจราจรยางพาราแอลฟัลท์ติกคอนกรีตสายสามแยกศรีวิไลภูทอก – บ้านนาสิงห์ หมู่ที่ 3 งบประมาณ จำนวน 500,000 บาท เพื่อจ่ายเป็นค่าปรับปรุงซ่อมแซมผิวจราจรยางพาราแอลฟัลท์ติกคอนกรีตสายสามแยกศรีวิไลภูทอก – บ้านนาสิงห์ หมู่ที่ 3 ขนาดกว้าง 5 เมตร ยาว 320 เมตร หนา 0.05 เมต รายละเอียดตามแบบแปลนที่ อบต.นาสิงห์ กำหนด

- เป็นไปตามพระราชบัญญัติสภาตำบลและองค์การบริหารส่วนตำบล พ.ศ.2537 และแก้ไขเพิ่มเติมถึงฉบับที่ 6 พ.ศ.2552

- เป็นไปตามแผนพัฒนาท้องถิ่น (พ.ศ.2561-2565)

หน้า 120 ลำดับที่ 13

 เพื่อให้การดำเนินการดังกล่าวถูกต้องเป็นไปตามระเบียบที่กระทรวง มหาดไทยกำหนด จึงเสนอขออนุมัติกันเงินต่อสภาองค์การบริหารส่วนตำบลตามรายละเอียดดังกล่าวข้างต้น

ประธาน - ขอเชิญสมาชิกในที่ประชุมซักถามหรืออภิปรายในประเด็นดังกล่าว

ประธาน - เมื่อไม่มีสมาชิกท่านใดซักถามหรืออภิปรายเพิ่มเติม ขอให้เลขานุการสภาฯเชิญสมาชิกเข้าที่ประชุม และตรวจนับองค์ประชุมใหม่อีกครั้งหนึ่ง ปรากฏว่ามีสมาชิกอยู่ในที่ประชุม จำนวน 11 คน (รวมประธาน) เป็นอันครบองค์ประชุม ให้ที่ประชุมพิจารณาว่าจะอนุมัติให้กันเงินงบประมาณรายจ่าย ประจำปีงบประมาณ พ.ศ. 2563 หมวดค่าครุภัณฑ์ที่ดินและสิ่งก่อสร้าง ที่ยังมิได้ก่อหนี้ผูกพัน จำนวน 4 โครงการ ตามที่ปลัด อบต. ปฏิบัติหน้าที่ นายก อบต. เสนอหรือไม่

-5-

มติที่ประชุม - อนุมัติให้กันเงินงบประมาณรายจ่ายประจำปีงบประมาณ พ.ศ. 2563 หมวดค่าครุภัณฑ์ที่ดินและสิ่งก่อสร้าง ที่ยังมิได้ก่อหนี้ผูกพัน จำนวน 4 โครงการ งบประมาณทั้งสิ้น 1,300,000 บาท ด้วยมติเสียงข้างมาก (เห็นด้วย 10 เสียง และประธานงดออกเสียง 1 เสียง)

 **3.1 เรื่องพิจารณาระเบียบว่าด้วยการให้ประชาชนเข้าฟังการประชุมและการปรึกษาของสภาองค์การบริหารส่วนตำบลนาสิงห์**

ประธาน ด้วยกระทรวงมหาดไทยแจ้งว่าคณะกรรมาธิการการพัฒนาการเมืองและการมีส่วนร่วมของประชาชน วุฒิสภา ได้มีหนังสือเสนอแนะให้ขอความร่วมมือไปยังสภาองค์กรปกครองส่วนท้องถิ่นพิจารณาดำเนินการตามความเหมาะสมเพื่อให้ประชาชนสามารถเข้าฟังการประชุมสภาองค์กรปกครองส่วนท้องถิ่นทุกระดับ เพื่อเปิดโอกาสให้ประชาชนแสดงความคิดเห็นสะท้อนปัญหาความต้องการชุมชนท้องถิ่นและมีส่วนร่วมในการพัฒนาท้องถิ่น รวมทั้งส่งเสริมให้ประชาชนมีสำนึกรักถิ่นฐานบ้านเกิดของตนเองและมีความตื่นตัวในการรักชาติบ้านเมืองซึ่งสอดคล้องกับแผนการปฏิรูปประเทศด้านการเมืองในส่วนที่เกี่ยวกับประเด็นการปฏิรูปที่ 3 การมีส่วนร่วมของประชาชนและชุมชนในการพัฒนาองค์กรปกครองส่วนท้องถิ่น และการจัดสรรทรัพยากรที่เป็นธรรม พันธกิจที่ 3 การมีส่วนร่วมของประชาชนและชุมชนในการพัฒนาองค์กรปกครองส่วนท้องถิ่น และเป็นไปตามเจตนารมย์ที่ให้มีการจัดการปกครองส่วนท้องถิ่น หมวด 14 ชองรัฐธรรมนูญแห่งราชอาณาจักรไทย อันจะนำไปสู่การพัฒนาการเมืองและการมีส่วนร่วมของประชาชนในระบอบประชาธิปไตยอันมีพระมหากษัตริย์ทรงเป็นประมุข โดยให้องค์การบริหารส่วนตำบลดำเนินการให้เป็นไปตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 แก้ไขเพิ่มเติมถึง (ฉบับที่ 2) พ.ศ. 2554 ข้อ 117 วรรคสี่ โดยให้สภาท้องถิ่นกำหนดระเบียบเกี่ยวกับการอนุญาตให้ประชาชนเข้าฟังการประชุมและการปรึกษาของสภาท้องถิ่น รวมทั้งให้ประชาสัมพันธ์เกี่ยวกับกำหนดการประชุมสภาท้องถิ่นและผลการดำเนินงานของสภาท้องถิ่นให้ประชาชนทราบตามวิธีการที่เห็นสมควรด้วย

เลขานุการสภา อบต. (ร่าง) ระเบียบว่าด้วยการให้ประชาชนเข้าฟังการประชุมและการปรึกษาของสภาฯ และ แบบฟอร์มขออนุญาตเข้าฟังการประชุมสภาฯ

-6-

**(ร่าง)**

**ระเบียบว่าด้วยการให้ประชาชนเข้าฟังการประชุมและการปรึกษาของสภาองค์การบริหารส่วนตำบลนาสิงห์**

 ด้วยสภาองค์การบริหารส่วนตำบลนาสิงห์ได้พิจารณาในการประชุมสภาฯ สมัยสามัญ สมัยที่ 3 ครั้งที่ 2 ประจำปี พ.ศ. 2563 เมื่อวันที่ 28 กันยายน 2563 กำหนดระเบียบว่าด้วยการให้ประชาชนเข้าฟังการประชุมและการปรึกษาของสภาองค์การบริหารส่วนตำบลนาสิงห์ เพื่อให้เป็นไปตามข้อ 117 วรรคสี่ แห่งระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 แก้ไขเพิ่มเติมถึง (ฉบับที่ 2) พ.ศ. 2554 โดยวางระเบียบไว้ดังนี้

 **ข้อ 1** ผู้ประสงค์จะเข้าฟังการประชุมต้องทำหนังสือขออนุญาตเข้าฟังการประชุมและลงลายมือชื่อผู้ขอเข้าฟังการประชุมยื่นต่อประธานสภาองค์การบริหารส่วนตำบลนาสิงห์เพื่อพิจารณาอนุญาต โดยยื่นล่วงหน้าก่อนวันประชุมไม่น้อยกว่า 1 วัน เมื่อประธานสภาฯ อนุญาตแล้วให้ผู้ประสงค์เข้าฟังการประชุมนั้นเข้าฟังการประชุมได้

 กรณีที่มีผู้ขอเข้าฟังการประชุมเป็นหมู่คณะ อาจให้ผู้แทนของหมู่คณะนั้นเป็นผู้ขออนุญาตก็ได้ ทั้งนี้ต้องระบุถึงจำนวนและรายชื่อผู้ที่จะเข้าฟังการประชุมด้วย

 กรณีที่มีประชาชนยื่นความประสงค์ขอเข้าฟังการประชุมจำนวนมากและไม่สามารถจัดให้ประชาชนเข้ารับฟังการประชุมได้ทั้งหมด ให้ประธานสภาฯ พิจารณาอนุญาตให้บุคคลหรือคณะบุคคลเข้าฟังการประชุมตามที่เห็นสมควร หรืออาจจัดให้ประชาชนรับฟังการประชุมภายนอกห้องประชุมหรือในบริเวณใกล้เคียงโดยแจ้งให้ผู้ประสงค์ขอเข้าฟังการประชุมทราบ

 **ข้อ 2** ผู้เข้าฟังการประชุมต้องปฏิบัติ ดังนี้

1. แต่งกายสุภาพเรียบร้อย
2. นั่งหรืออยู่ประจำในที่ที่จัดไว้สำหรับผู้เข้าฟังการประชุม
3. ต้องประพฤติตนให้เรียบร้อย ไม่แสดงกิริยาอาการที่กระทำให้เสื่อมเกียรติของที่ประชุมหรือก่อกวนความสงบเรียบร้อย ไม่พูดจา สนทนา ส่งเสียง หรือกระทำการใดๆ อันเป็นการรบกวนการประชุม
4. ไม่ใช้เครื่องมือสื่อสาร อุปกรณ์ถ่ายภาพ บันทึกเสียง วิทยุ-เทป หรืออุปกรณ์อื่นใดที่อาจรบกวนการประชุมได้
5. ไม่นำอาวุธหรือสิ่งเทียมอาวุธเข้าไปในที่ประชุม
6. ไม่นำอาหารหรือเครื่องดื่มเข้าไปหรือรับประทานในที่ห้องประชุม
7. ต้องเชื่อฟังและปฏิบัติตามคำสั่งของประธานสภาฯ ที่สั่งโดยชอบด้วยกฎหมาย

**ข้อ 3** ให้เลขานุการสภาองค์การบริหารส่วนตำบลนาสิงห์ ดำเนินการ ดังนี้

1. จัดทำแบบคำร้องขอเข้าฟังการประชุมไว้เพื่ออำนวยความสะดวกแก่ประชาชน
2. รวบรวมคำร้องขอเข้าฟังการประชุมเสนอให้ประธานสภาฯ พิจารณาอนุญาตและแจ้งผู้ขอเข้าฟังการประชุมทราบ
3. จัดที่นั่งและอำนวยความสะดวกแก่ผู้เข้าฟังการประชุมตามความเหมาะสม

**ข้อ 4** อื่นๆ (ถ้ามี)

-7-



-8-

ประธาน - ขอเชิญสมาชิกในที่ประชุมซักถามหรือให้ความคิดเห็นเพิ่มเติมในระเบียบดังกล่าว

ประธาน - เมื่อไม่มีสมาชิกท่านใดซักถามหรือให้ความคิดเห็นเพิ่มเติม ขอให้เลขานุการสภาฯเชิญสมาชิกเข้าที่ประชุม และตรวจนับองค์ประชุมใหม่อีกครั้งหนึ่ง ปรากฏว่ามีสมาชิกอยู่ในที่ประชุม จำนวน 11 คน (รวมประธาน) เป็นอันครบองค์ประชุม ให้ที่ประชุมพิจารณาว่าจะอนุมัติให้ใช้ระเบียบว่าด้วยการให้ประชาชนเข้าฟังการประชุมและการปรึกษาของสภาองค์การบริหารส่วนตำบลนาสิงห์ ตามที่เลขานุการสภาเสนอหรือไม่

มติที่ประชุม - อนุมัติให้ใช้ระเบียบว่าด้วยการให้ประชาชนเข้าฟังการประชุมและการปรึกษาของสภาองค์การบริหารส่วนตำบลนาสิงห์ ด้วยมติเสียงข้างมาก (เห็นด้วย 10 เสียง และประธานงดออกเสียง 1 เสียง)

ประธาน - ขณะนี้เวลา 12.00 น. ขอหยุดพักการประชุม เพื่อรับประทานอาหาร และให้เข้ามาประชุมต่อในเวลา 13.00 น.

**เริ่มประชุมเวลา 13.00 น.**

**ระเบียบวาระที่ 4** **เรื่องอื่นๆ**

ประธาน - เชิญสมาชิกในที่ประชุมเสนอเรื่องอื่นๆให้ที่ประชุมทราบหรือพิจารณาต่อไป

นางสาววันเพ็ญ ฉั่นพัฒนาพงศ์ 1. ขอชี้แจงโครงการตามข้อบัญญัติงบประมาณรายจ่ายประจำปีงบประมาณ

(ปลัด อบต. ปฏิบัติหน้าที่ พ.ศ. 2563 ทั้งหมด 27 โครงการ

นายก อบต.) 1.1 เบิกจ่ายแล้ว 17 โครงการ

1. โครงการซ่อมแซมถนนลูกรังสายหนองแฮ่
2. โครงการซ่อมแซมถนนลูกรังสายห้วยปอโคกมน
3. โครงการซ่อมแซมถนนลูกรังสายหนองฮู
4. โครงการซ่อมแซมถนนลูกรังสายศาลาประชาคม หมู่ที่ 1
5. โครงการซ่อมแซมถนนลูกรังสายน้ำทิพย์
6. โครงการซ่อมแซมถนนลูกรังสายโคกมน
7. โครงการซ่อมแซมถนนลูกรังสายโคกปลายนา
8. โครงการซ่อมแซมถนนลูกรังสายห้วยจ่า
9. โครงการซ่อมแซมถนนลูกรังสายดงคำ
10. โครงการต่อเติมอาคาร อบต.นาสิงห์
11. โครงการก่อสร้างถนน คสล. หมู่ที่ 8
12. โครงการก่อสร้างถนน คสล. หมู่ที่ 6
13. โครงการก่อสร้างถนน คสล. หมู่ที่ 3
14. โครงการก่อสร้างฝาย คสล. หมู่ที่ 2
15. โครงการปรับปรุงภูมิทัศน์หนองบ่อ หมู่ที่ 3
16. โครงการก่อสร้างศาลาที่พักญาติ หมู่ที่ 4
17. โครงการซ่อมแซมฝายห้วยหิน หมู่ที่ 5

-9-

1.2 อยู่ในระหว่างการบริหารสัญญา 10 โครงการ

1) โครงการก่อสร้างทางระบายน้ำ คสล. หมู่ที่ 2

2) โครงการก่อสร้างหอถังสูงประปา หมู่ที่ 1

3) โครงการก่อสร้างทางระบายน้ำ คสล. หมู่ที่ 5

4) โครงการก่อสร้างโรงจอดรถสำนักงาน อบต.นาสิงห์

5) โครงการปรับปรุงซ่อมแซมรางระบายน้ำ หมู่ที่ 1,3,4,5,6,8

6) โครงการปรับปรุงซ่อมแซมรางระบายน้ำ หมู่ที่ 7

7) โครงการปรับปรุงซ่อมแซมระบบประปา หมู่ที่ 1,3,4,5,6 และหมู่ที่ 8

8) โครงการปรับปรุงระบบประปา หมู่ที่ 5

9) โครงการก่อสร้างห้องน้ำ ศพด.นาสิงห์, นาทราย

10) โครงการซ่อมแซมหอประชุมเทพสิงห์ขร

นายทัก คำภิดี 1. สอบถามเรื่องสาเหตุที่น้ำประปาโซนนาสิงห์ไม่ไหล ฝากติดตามแก้ไขด้วยครับ

(สมาชิกสภา อบต.) 2. ขอสอบถามเรื่องค่าดำเนินงานกองทุนขยะ มีงบประมาณสมทบหรืองบประมาณสนับสนุนหรือไม่

นายศุภชัย นาอุดม 1. ที่น้ำประปาโซนนาสิงห์ไม่ไหล สาเหตุเกิดจากการทำความสะอาดระบบประปา

(ผอ.กองช่าง) ในช่วงวันเสาร์ – อาทิตย์ ทำให้ไม่ได้แจ้งชาวบ้านล่วงหน้า ต้องขอโทษด้วยครับ

นางสาววันเพ็ญ ฉั่นพัฒนาพงศ์ ในส่วนของงบประมาณสนับสนุนการดำเนินงานของคณะกรรมการโครงการขยะ

(ปลัด อบต. ปฏิบัติหน้าที่ ทางอบต.ไม่มีงบประมาณในส่วนนี้ ทั้งนี้เป็นความร่วมมือของผู้นำชุมชนและ

นายก อบต.) ชาวบ้านที่ต้องช่วยกัน แต่ทางเราจะหาทางแก้ไขปัญหาต่อไป

นางจิณห์วรา บรรณบดี ในส่วนของการสนับสนุนค่าดำเนินการของโครงการขยะนั้น ทางเราจะช่วยพูดคุย

รองปลัดอบต. กับผู้ประกอบการรับซื้อขยะเพื่อขอการสนับสนุนค่าอาหาร ค่าเครื่องดื่มค่ะ

นายมีชัย นาเวียง 1. เห็นด้วยในส่วนของการของบประมาณสนับสนุนค่าดำเนินการของคณะ

(สมาชิกสภา อบต.) กรรมการขยะครับ

 2. ฝากซ่อมแซมไฟฟ้าส่องสว่าง จำนวน 4 จุดครับ

 - บ้านพ่อมงคล พลไทย - บ้านพ่อทิศ บุญเหลี่ยม

 - บ้านพ่อประยูร วงศ์เวียน - หน้าศูนย์พัฒนาเด็กเล็กบ้านนาสิงห์

 3. ฝากแก้ไขฝาปิดรางระบายน้ำบ้าน ผอ.ไวยวุฒิและหน้าโรงเรียนบ้านนาสิงห์ที่ชำรุดด้วยครับ

นายทองปัก มีศรี 1. ฝากแก้ไขไฟฟ้าส่องสว่างช่วงระหว่างบ้านนางมาลัยที่ชำรุดด้วยครับ

(สมาชิกสภา อบต.) 2. ฝากดูเรื่องการขยายไฟฟ้าแรงต่ำไปห้วยกระแด้งด้วยครับ

นางหนูการ จะหลาบหลอง 1. ไฟฟ้าส่องสว่างจุดเสาสูง ทางหน่วยงานเราไม่มีอุปกรณ์หรือรถกระเช้าในการ

(สมาชิกสภา อบต.) ซ่อม ขอฝากทางกองช่างในการทำหนังสือขอความอนุเคราะห์จากหน่วยงานใกล้เคียงที่มีอุปกรณ์ในการซ่อม เพื่อแก้ไขปัญหา ฝากด้วยค่ะ

นายสมศักดิ์ ทองอุ่น 1. ไฟฟ้าหรือตู้คอนโทรลของระบบประปา เปิดแล้วปิดเอง พอเปิดใหม่ก็ปิดเองอีก

(รองประธานสภาฯ) ส่งผลให้ระบบการสูบน้ำมีปัญหา น้ำไม่พอใช้ ฝากแก้ไขด้วยครับ

 2. ฝากดูแลเรื่องการทำสัญญาจ้างเหมาล้างบ่อประปาที่ทำไม่สะอาดด้วยครับ

นายศุภชัย นาอุดม 1. ปัญหาเรื่องไฟฟ้าส่องสว่าง ทางกองช่างจะเข้าไปดำเนินการแก้ไขให้ต่อไป

(ผอ.กองช่าง) ส่วนที่ขอติดตั้งใหม่ รอผลการสำรวจจากทางเจ้าหน้าที่ก่อนครับ

-10-

 2. ฝาปิดรางระบายน้ำที่ชำรุด จะให้เจ้าหน้าที่เข้าไปซ่อมแซมต่อไปครับ

 3. ในส่วนของไฟฟ้าส่องสว่างที่ติดกับเสาสูงนั้น ทางกองช่างจะดำเนินการทำหนังสือขอความอนุเคราะห์ต่อไป

 4. ตู้คอนโทรลไฟฟ้าของระบบประปา หมู่ที่ 4 ไม่ได้เสียครับ แต่ระบบการปล่อยกระแสไฟฟ้าไม่ปกติ ทำให้ไฟกระชาก ทำให้เกิดปัญหาดังกล่าว

 5. ในส่วนของการล้างบ่อประปา จะแจ้งให้ทางผู้รับเหมาทำการล้างใหม่ครับ

นายประศาตร์ ยิ่งยืน 1. สอบถามเรื่องการดำเนินงานแก้ไขน้ำเสียท่วมถนน หมู่ที่ 2 ถึงขั้นตอนไหนแล้ว

(สมาชิกสภา อบต.) ฝากด้วยครับ

นายศุภชัย นาอุดม จะรีบดำเนินการให้ครับ

(ผอ.กองช่าง)

นายสมศักดิ์ ทองอุ่น ฝากดูโครงการถนน คสล. สายโคกมน มีท่อระบายน้ำไหม ถ้าไม่ใส่อาจทำให้ถนน

(รองประธานสภาฯ) ชำรุดได้ครับ

นางสาววันเพ็ญ ฉั่นพัฒนาพงศ์ ทุกเรื่องที่สมาชิกสภาแจ้งมาในที่ประชุมแห่งนี้ ทางองค์การบริหารส่วนตำบล (ปลัด อบต. ปฏิบัติหน้าที่ นาสิงห์จะดำเนินการดูแลแก้ไขปัญหาให้ต่อไปค่ะ

นายก อบต.)

ประธาน - ไม่ทราบว่ามีสมาชิกในที่ประชุมจะเสนอหรือสอบถามเรื่องอื่นๆ เพิ่มเติมอีกหรือไม่

ที่ประชุม - ไม่มี

ประธาน - เมื่อไม่มีสมาชิกท่านใด เสนอเรื่องอื่นๆเพิ่มเติมอีก จึงได้กล่าวปิดประชุม

**ปิดประชุมเวลา 15.00 น.**

 (ลงชื่อ) ผู้บันทึกรายงานการประชุม

 (นายสุรพล นันทา)

 เลขานุการสภาองค์การบริหารส่วนตำบลนาสิงห์

 (ลงชื่อ) ประธานกรรมการตรวจสอบรายงานการประชุม

 ( นางหนูการ จะหลาบหลอง)

 (ลงชื่อ) กรรมการตรวจสอบรายงานการประชุม

 ( นายทองปัก มีศรี )

 (ลงชื่อ) กรรมการและเลขานุการตรวจสอบรายงานการประชุม

 ( นายคำมี ก้อนบุญใส )

-11-

⏹การรับรองรายงานการประชุม

 ...............................................................................................................................................................

.....................................................................................................................................................................

(ลงชื่อ)

 ( นายบุญฤทธิ์ สายสอน )

ประธานสภาองค์การบริหารส่วนตำบลนาสิงห์